**PROCES VERBAL**

**Nr.125 din 23.03.2012**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.** (Viorica MEŞINĂ-PRODAN a întârziat 15 minute.)

**Au asistat:**

**C.Marin** – Președintele Companiei, **A.Dorogan** – directorul radiodifuziunii, P. Sinica – Șeful Serviciului personal, **T.Stelea –** Șefa Serviciului economic, **A.Vicol –** Șeful Serviciului juridic, **V.Năstase –** Președintele *Asociației pentru Dezvoltarea Culturii și Protecției Drepturilor de Autor și Conexe „APOLLO”*.

**Ordinea de zi publicată:**

*1) Regulamentul privind sistemul de bonusuri*.

*2) Scrisori și demersuri pe adresa Consiliului de Observatori.  
 3) Diverse.*

S-a votat începerea şedinţei.

**„Pentru” – 5 voturi**.

S-a propus aprobarea *Ordinii de zi* cu următoarele modificări:

*1) Alegerea secretarului ședinței Consiliului de Observatori*.

*2) Demersul Asociației pentru Dezvoltarea Culturii și Protecției Drepturilor de Autor și Conexe „APOLLO”*.

*3) Implementarea Hotărârii Consiliului de Observatori al IPNA Compania „Teleradio-Moldova” nr.25 din 16.03.2012 cu privire la Declarația de interese personale*.

*4) Modificarea și completarea Regulamentului privind sistemul de salarizare în IPNA Compania „Teleradio-Moldova”*.

*5) Regulamentul privind sistemul de bonusuri*.

*6) Raportul de activitate al Consiliului de Observatori al IPNA Compania „Teleradio-Moldova” pentru anul 2011*.

*7) Diverse*.

**S-a votat: „Pentru” – 5 voturi.**

***1. Alegerea secretarului şedinţei CO din 23 martie 2012*.**

A fost propusă candidatura dnei V.Bogatu în calitate de secretar al şedinţei.

**S-a votat: „Pentru” – 5 voturi.**

A venit V. Meșină-Prodan.

***2. Demersul Asociației pentru Dezvoltarea Culturii și Protecției Drepturilor de Autor și Conexe „APOLLO”*.**

Președintele Asociației „APOLLO”, Vasile Năstase, și-a prezentat demersul privind retransmisia ilegală a meciurilor de fotbal din Liga Campionilor – drept care aparținea în exclusivitate Companiei „Teleradio-Moldova”. Dl C. Marin a relatat despre modul de protejare, de către IPNA Compania „Teleradio-Moldova”, a drepturilor sale exclusive de retransmisie a meciurilor de fotbal din Liga Campionilor.

Chestiunea a fost discutată sub diferite aspecte de către membrii CO, inclusiv în vederea recuperării prejudiciilor aduse IPNA Compania “Teleradio-Moldova” și/sau sancționării persoanelor care au comis/admis încălcările respective.

S-a supus votului *Hotărârea cu privire la Demersul Asociației pentru Dezvoltarea Culturii și Protecției Drepturilor de Autor și Conexe „APOLLO”.*

**S-a votat: „Pentru” – 6 membri ai Consiliului de Observatori.**

***3. Implementarea Hotărârii Consiliului de Observatori al IPNA Compania „Teleradio-Moldova” nr.25 din 16.03.2012 cu privire la Declarația de interese personale.***

Dl P.Sinica a prezentat informația privind modul de implementare a legislației în domeniu.

***4. Modificarea și completarea Regulamentului privind sistemul de salarizare în IPNA Compania „Teleradio-Moldova”*.**

Membrii CO au adresat un șir de întrebări administrației Companiei și au discutat diferite aspecte ce țin de salarizarea angajaților IPNA Compania „Teleradio-Moldova”. S-a discutat despre necesitatea introducerii unor modificări și completări la Regulamentul în cauză, inclusiv în ce privește cazurile de acordare a ajutorului material.

A fost supusă votului *Hotărârea cu privire la modificarea și completarea Regulamentului privind sistemul de salarizare în IPNA Compania „Teleradio-Moldova”*.

**S-a votat: „Pentru” – 4 membri ai Consiliului de Observatori** (E.Rîbca, V. Bogatu, V. Țapeș, A.Peru-Balan; „Contra” – V.Meșină-Prodan, R.Lozinschi-Hadei).

***5. Regulamentul privind sistemul de bonusuri*.**

Au fost adresate un șir de întrebări administrației Companiei și discutat ***Regulamentul privind sistemul de bonusuri***.

A fost supusă votării *Hotărârea cu privire la Regulamentul privind sistemul de bonusuri*.

**S-a votat: „Pentru” – 5 membri ai Consiliului de Observatori (**E.Rîbca, V.Bogatu, V.Țapeș, A.Peru-Balan, V.Meșină-Prodan; „Contra” – R.Lozinschi-Hadei).

***6. Raportul de activitate al Consiliului de Observatori al IPNA Compania „Teleradio-Moldova” pentru anul 2011*.**

Președintele CO E.Rîbca a prezentat *Raportul de activitate al Consiliului de Observatori al IPNA Compania „Teleradio-Moldova” pentru anul 2011*. Membrii CO s-au expus pe marginea Raportului.

A fost supusă votării *Hotărârea cu privire la**activitatea Consiliului de Observatori al IPNA Compania „Teleradio-Moldova” în anul 2011*.

**S-a votat: „Pentru” – unanim (6 voturi).**

***7. Diverse.***

Au fost examinate chestiuni organizatorice.

**Durata şedinţei:** 16:05-20:05

**Au semnat:**

1. Eugeniu RÎBCA \_\_\_\_\_\_\_Preşedintele Consiliului de Observatori

2. Viorica BOGATU \_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_

6. Viorica MEŞINĂ-PRODAN \_\_\_\_\_\_\_\_\_